Държавен вестник, бр. 72, 2015 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  72
(5) За предпазване от вредното въздействие 
на водите голите сечи в ивицата дига – бряг 
се провеждат на площи до 5 ха. Следващата 
гола сеч се провежда не по-рано от 3 години 
след залесяване на предходното сечище.
(6) Голата сеч в нискостъблени гори, с 
изключение на акациевите, се провежда на 
площни сечища до 2 ха. Неизсечената ивица 
между площните сечища е с широчина не 
по-малка от 20 м. 
(7) Сливането на площните сечища по ал. 4 
и 6 се извършва след склопяване на младия 
дървостой и достигане на средна височина не 
по-малка от 3 м.“
§ 19. Член 34 се изменя така: 
„Чл. 34. (1) Санитарни сечи се провеждат 
при наличие на повреди, причинени от био­
тични въздействия. В този случай дърветата се 
отсичат с цел подобряване на здравословното 
състояние на насажденията и предотвратяване 
на опасността от каламитети. 
(2) Санитарните сечи се провеждат, ако 
са предвидени в горскостопанските планове 
или с одобрено план-извлечение по искане от 
собственика или от лицата, на които е предос­
тавено управлението на горските територии.
(3) Интензивността на санитарната сеч е 
в зависимост от обема на повредената и/или 
повалената дървесина, като се оставят от 3 
до 5 биотопни дървета на един хектар.
(4) Санитарните сечи се провеждат, когато 
установените повреди от биотичен характер 
са концентрирани и площта им е над 0,1 ха в 
рамките на отделно насаждение или отделен 
имот.“
§ 20. Член 35 се изменя така:
„Чл. 35. (1) Принудителни сечи се про­
веждат при наличие на повреди, причинени 
от абиотични въздействия. В този случай се 
отсичат повредени и/или повалени дървета 
с цел усвояване на дървесината. 
(2) Принудителните сечи се провеждат, ако 
са предвидени в горскостопанските планове 
или с одобрено план-извлечение по искане от 
собственика или от лицата, на които е предос­
тавено управлението на горските територии. 
(3) Интензивността на принудителната сеч 
е в зависимост от обема на повредената и/
или повалената дървесина, като се оставят 
от 3 до 5 биотопни дървета на един хектар.
 (4) Провеждането на принудителни сечи, 
при които се отсичат не повече от три дървета 
на 1 ха и не повече от 30 дървета за цялото 
насаждение (или отделен имот), се извършва 
въз основа на утвърден от съответната регио­
нална дирекция по горите инвентаризационен 
опис по образец. В тези случаи не се изисква 
да са предвидени в горскостопански планове 
или в план-извлечение.“
§ 21. Създават се чл. 35а, 35б, 35в, 35г, 35д 
и 35е:
 „Чл. 35а. Когато се установят повреди, 
причинени от биотични и/или абиотични 
въздействия, и състоянието на насаждението 
отговаря на критериите за провеждане на 
отгледна или възобновителна сеч, увредените 
дървета се отсичат по време на съответната сеч.
Чл. 35б. (1) В насаждения на добри место­
растения е възможно провеждането на сис­
тема от сечи за индивидуално производство 
на висококачествена дървесина. 
(2) Сечите по ал. 1 се прилагат в следните 
фази от развитие на насаждението: 
а) фаза на възникване на насаждение­
то – младиняци с височина до 3 м; 
б) фаза на диференциация – млади насаж­
дения с височина между 3 и 12 м, по изклю­
чение – до 15 м; 
в) фаза на натрупване – самоокастрянето 
на дърветата е достигнало 25 на сто от очак­
ваната височина на стъблото в зряла възраст; 
г) фаза на зрялост. 
Чл. 35в. Във фазата на възникване на 
насаждението се извършва пречупване на 
екземпляри, които застрашават развитието на 
качествените екземпляри на дървесни видове, 
залегнали в дългосрочната цел за развитие на 
гората. Пречупването се извършва в периода 
на напреднала вегетация.
Чл. 35г. (1) Във фазата на диференциация в 
насаждението се определят дървета опции от 
всички налични дървесни видове – супержиз­
нени или жизнени дървета с добро качество 
на стъблото. 
(2) Лесовъдската намеса представлява оп­
ръстеняване на височина 130 см на жизнени, 
но с лошо качество дървета, които пречат на 
растежа по височина и развитието на коро­
ната на дърветата опции, чрез отстраняване 
на кората и камбия. 
(3) Редки дървесни видове и редки дървесни 
форми трябва да бъдат запазвани независимо 
от качеството им. 
Чл. 35д. (1) Във фазата на натрупване на 
разстояние от 15 до 25 м едно от друго се 
определят дървета на бъдещето от желани 
местни видове, които се отбелязват трайно на 
гръдна височина, по начин, който не уврежда 
кората на дърветата. 
(2) Лесовъдската намеса във фазата на 
натрупване представлява отстраняване на 
дървета, които конкурират дърветата на бъде­
щето в коронното пространство, и се повтаря 
през 3 – 5 години. 
(3) Лесовъдски намеси в пространствата 
между дърветата на бъдещето не се провеждат. 
(4) Дървесни видове с единично участие, 
които отговарят на дългосрочната цел за 
развитие на гората, без значение от тяхното 
качество, се избират за „екологични дървета 
на бъдещето“ и се стопанисват по начин, 
който гарантира тяхното запазване.